ब्लू वेरिफाइड सब्सक्राइबर्स के लिए एलन मस्क का ऐलान, पहले 1 घंटे की थी लिमिट
Twitter Verified Subscribers Platform Allows 2-Hour Video Uploads with Twitter's Blue Tick, Reveals CEO  अब ट्विटर के ब्लू टिक के साथ वेरिफाइड सब्सक्राइबर प्लेटफॉर्म पर 2 घंटे तक का वीडियो अपलोड कर सकेंगे
अब ट्विटर के ब्लू टिक के साथ वेरिफाइड सब्सक्राइबर प्लेटफॉर्म पर 2 घंटे तक का वीडियो अपलोड कर सकेंगे। ट्विटर के CEO एलन मस्क ने ट्वीट करके इस नए फीचर के बारे में जानकारी दी। हालांकि, यूजर्स मैक्सिमम 8GB तक का ही वीडियो अपलोड कर सकते हैं। इससे पहले ये यूजर्स प्लेटफॉर्म पर 1 घंटे (मैक्सिमम 2 GB) तक का वीडियो अपलोड कर सकते थे।
नार्मल ट्विटर यूजर्स (नॉन-ब्लू टिक सब्सक्राइबर) इस फीचर का यूज नहीं कर पाएंगे। जिसे भी ट्विटर पर दो घंटे तक का वीडियो अपलोड करके शेयर करना है, उसे ट्विटर का मंथली ब्लू सब्सक्रिप्शन लेगा होगा। नॉन-ब्लू टिक सब्सक्राइबर अभी ट्विटर पर केवल 140 सेकंड (2 मिनट, 20 सेकंड) तक का वीडियो अपलोड कर सकते हैं।
वेब यूजर्स के लिए ब्लू सब्सक्रिप्शन की कीमत 650 रुपए
भारत में एंड्रॉयड और IOS वाले मोबाइल यूजर्स के लिए ब्लू सब्सक्रिप्शन सर्विस की कीमत 900 रुपए प्रति महीना है। वेब यूजर्स ब्लू सब्सक्रिप्शन सर्विस 650 रुपए महीने में ले सकते हैं। मस्क 2023 के अंत तक ट्विटर को फाइनेंशियली मजबूत करना चाहते हैं। उन्होंने रेवेन्यू बढ़ाने के लिए ब्लू सब्सक्रिप्शन सर्विस को मॉडिफाई किया है।
पिछले महीने कैरेक्टर लिमिट बढ़ाकर 10,000 की थी 
ट्विटर ने पिछले महीने कैरेक्टर लिमिट को 280 से बढ़ाकर 10,000 कर दिया था। यानी आप बिना किसी रोक-टोक के पूरा का पूरा आर्टिकल यहां लिख सकते हैं। इतना ही नहीं अब ट्विटर पर बोल्ड और इटैलिक जैसी टेक्स्ट फॉर्मेटिंग का भी इस्तेमाल किया जा सकता है। ट्विटर ने क्रिएटर्स के लिए मोनेटाइजेशन फीचर भी पेश किया था।
ट्विटर ने साल 2021 से मौजूद 'सुपर फॉलो' के ऑप्शन को 'सब्सक्रिप्शन' के रूप में रीब्रांड किया है। इसमें यूजर्स एक्सक्लूसिव कंटेंट के लिए लोगों से $3, $5 और $10 प्रति माह चार्ज कर सकते हैं। इसमें स्पेसेज पर सब्सक्राइबर ओनली चैट भी शामिल है।
ब्लू टिक वेरिफाइड सब्सक्राइबर को मिलने वाले खास फीचर्स
यह भी पढ़ें... 
अब ट्विटर पर आर्टिकल पढ़ने के लिए देने होंगे पैसे
एलन मस्क ने माइक्रो ब्लॉगिंग साइट ट्विटर पर शनिवार को बड़े बदलाव करने का ऐलान किया है। उन्होंने ट्वीट करते हुए बताया कि अब मीडिया पब्लिसर्स को अगले महीने से सोशल मीडिया प्लेटफॉर्म पर आर्टिकल पढ़ने के लिए यूजर्स से चार्ज लेने की अनुमित मिलेगी। पूरी खबर पढ़ने के लिए क्लिक करें...
